Több száz rab szökött meg a földrengésben megrongálódott börtönből | Bumm.sk
A börtönben 560 rab volt, minden második ember meglépett - mondta a börtönparancsnok, aki szerint a fegyőrök nem tudták útját állni a többségben lévő fegyenceknek. "Mindemellett az őröknek is biztonságba kellett húzódniuk " - tette hozzá.
A hatóságok egyelőre nem keresik a szökött rabokat, miután még a mentési munkák zajlanak. Pénteken először egy 5,9-es, majd egy 7,4-es erősségű földrengés rázta meg Celebesz szigetének középső részét, a rengések miatt csaknem három méter magas szökőár alakult ki. A legutóbbi összesítések szerint 384 halottja és több száz sérültje van a természeti katasztrófának.
Nyitókép: Indonesia Expat